21.		Výzva na zaplatenie správneho poplatku
			(§ 19 ZoSK a § 8 ods. 1 ZoSP)
Regionálny úrad verejného zdravotníctva
so sídlom v Martine, Žilinská ul. č. 55, 036 01 Martin
	Vážená pani
	Mária Pokorná
Č. j.: A/2023/54760/Uc 	Tulipánová ul. č. 34, 036 01 Martin
Martin dňa 16. 6. 2023
Vec:		Výzva na odstránenie nedostatkov
podania – zaplatenie správneho poplatku
Dňa 2. 6. 2023 bolo Regionálnemu úradu verejného zdravotníctva so sídlom v Martine doručené Vaše písomné podanie vo veci návrhu na vydanie rozhodnutia na uvedenie priestorov „Kaderníctvo“ v Martine na Ul. Ľ. Štúra č. 5, do prevádzky. Pri podaní návrhu ste boli povinná zaplatiť správny poplatok za vydanie rozhodnutia podľa sadzobníka správnych poplatkov vo výške 15 €.
Keďže ste tak neurobili, vyzývame Vás, aby ste odstránili nedostatok podania – návrhu doručeného správnemu orgánu dňa 2. 6. 2023 a zaplatili správny poplatok za vydanie rozhodnutia do 15 dní odo dňa doručenia tejto výzvy v súlade s ust. § 8 ods. 1 zákona č. 145/1995 Z. z. o správnych poplatkoch v znení neskorších predpisov.
Ak správny poplatok v stanovenej lehote nezaplatíte, správny orgán vo veci nebude rozhodovať a konanie zastaví (§ 9 zákona č. 145/1995 Z. z. o správnych poplatkoch v znení neskorších predpisov).
Lehoty pre vydanie rozhodnutia vo veci, ustanovené v § 49 zákona č. 71/1967 Zb. o správnom konaní v znení neskorších predpisov, začnú plynúť až po zaplatení správneho poplatku.
MUDr. Eduard Macháč
riaditeľ
Poznámka
Správny orgán na odstránenie nedostatkov podania účastníka konania vyzve a poskytne mu lehotu, v ktorej má nedostatky podania odstrániť. Ak ide o výzvu na zaplatenie správneho poplatku podľa § 8 ods. 1 zákona o správnych poplatkoch, v tomto ustanovení je určená lehota na zaplatenie správneho poplatku na výzvu správneho orgánu. Poplatok je splatný do 15 dní odo dňa doručenia písomnej výzvy správneho orgánu na jeho zaplatenie. 
§ 9 zákon o správnych poplatkoch v znení neskorších predpisov stanovuje, že ak nebol poplatok splatný podľa § 8 cit. zákona zaplatený, správny orgán úkon nevykoná a konanie zastaví. Proti rozhodnutiu o zastavení konania pre nezaplatenie poplatku sa nemožno odvolať a také rozhodnutie nie je preskúmateľné súdom.

§ 19 zákona č. 71/1967 Zb. správny poriadok
Podanie
(1)	Podanie možno urobiť písomne v listinnej podobe alebo v elektronickej podobe, alebo ústne do zápisnice. Podanie vo veci samej urobené v elektronickej podobe bez autorizácie podľa osobitného predpisu o elektronickej podobe výkonu verejnej moci treba do troch pracovných dní doplniť v listinnej podobe, v elektronickej podobe autorizované podľa osobitného predpisu o elektronickej podobe výkonu verejnej moci, alebo ústne do zápisnice. Správny orgán na dodatočné doplnenie podania nevyzýva. Ak osobitný predpis ustanovuje povinnosť použiť na podanie určený formulár, podanie možno urobiť len použitím takého formulára.
(2)	Podanie sa posudzuje podľa jeho obsahu. Z podania musí byť zrejmé, kto ho podáva, akej veci sa týka a čo sa navrhuje. Podanie v elektronickej podobe podľa osobitného predpisu o elektronickej podobe výkonu verejnej moci musí obsahovať identifikátor osoby účastníka konania podľa osobitného predpisu o elektronickej podobe výkonu verejnej moci. Osobitné právne predpisy môžu ustanoviť jeho ďalšie náležitosti.
(3)	Pokiaľ podanie nemá predpísané náležitosti, správny orgán pomôže účastníkovi konania nedostatky odstrániť, prípadne ho vyzve, aby ich v určenej lehote odstránil; súčasne ho poučí, že inak konanie zastaví.
(4)	Podanie sa podáva na vecne a miestne príslušnom orgáne (§ 5 až 7).
(5)	Na žiadosť účastníka konania musí sa prijatie podania potvrdiť.
§ 8 zákona č. 71/1967 Zb. správny poriadok
Na žiadosť účastníka konania alebo s jeho súhlasom môže správny orgán príslušný podľa § 7 ods. 2 postúpiť vec na vybavenie inému vecne príslušnému správnemu orgánu toho istého stupňa, v obvode ktorého má účastník konania pracovisko alebo prechodný pobyt, ak s tým súhlasia ostatní účastníci konania i orgán, ktorému sa má vec postúpiť.
Vylúčenie zamestnancov
alebo členov správneho orgánu
§ 9 zákona č. 71/1967 Zb. správny poriadok
(1)	Zamestnanec správneho orgánu je vylúčený z prejednávania a rozhodovania veci, ak so zreteľom na jeho pomer k veci, k účastníkom konania alebo k ich zástupcom možno mať pochybnosť o jeho nepredpojatosti.